Felszíni csapadékvíz elvezetése Tökölön

Tököl város önkormányzata pályázatot nyújtott be a Nemzetgazdasági Minisztérium felhívására a „Települések felszíni csapadékvíz-elvezetés létesítményeinek fejlesztése, a települési vízgazdálkodás korszerűsítésének támogatása Pest megye területén” tárgyában.

A pályázat keretén belül megvalósul Tököl északi kertváros csapadékvíz elvezetése a Mester, Akácos, Árnyas, Bodza, Fürtös utcákban valamint a Diófa soron.

Vízelevezetés szempontjából a fenti terület lefolyástalan, részben belvizes területnek minősül. Ahol a helyszíni viszonyok lehetővé tették az utcákban szikkasztó árkokat alakítottak ki. A kialakított árkoknak elvezetésük nincs. További problémát okoz a talajvíz magas szintje, amely meghatározza a szikkasztási lehetőségeket. A legveszélyeztetettebb területen a szikkasztás nem jelent megoldást, mert a talajvíz szintje eléri, illetve megközelíti a terepszintet, és nagyobb esőzésekkor jelentős elöntéseket okoz az érintett ingatlanoknál.

A fenti problémák kezelésére nyújt megoldást a csapadékvíz elvezetés beruházásának megvalósítása.

Az önkormányzat a pályázat során 298 242 5620Ft vissza nem térítendő támogatást kapott a Pénzügyminisztériumtól, amit az önkormányzat 15 696 977 Ft önrésszel egészített ki.

A kivitelezési munkák elvégzésére a Kbt. 115. § (1) bekezdése szerinti hirdetmény nélküli nyílt közbeszerzési eljárás nyertese a Vitép ’95 Kft. (2319 Szigetújfalu, Fő u. 1/a.) volt.

A beruházás teljesítésének határideje 2019. október 16.

A munkák során lefektetésre kerül különböző átmérőjű csövekből 1300 fm, elkészül 603 fm áteresz, 1400 fm szikkasztó és burkolt árok, 58 db víznyelő akna, 2 db átemelő rendszer és egy 1600 m3-es tározó medence.

A beruházás megvalósulását követően az érintett terület ingatlanjainál a csapadékvíz által keletkezett károk remélhetőleg megszűnnek.